**Likumprojekta “Grozījumi Informācijas sabiedrības pakalpojumu likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Informācijas sabiedrības pakalpojumu likumā” (turpmāk – likumprojekts) ir izstrādāts, lai nodrošinātu komerciālo vai korporatīvo tīmekļvietņu lietotāju tiesību aizsardzību; noteiktu kārtību, kādā biedrības un nodibinājumi var iegūt tiesības pārstāvēt komerciālo vai korporatīvo tīmekļvietņu lietotāju tiesvedībā; noteiktu uzraudzības iestādi, tās tiesības un pienākumus. Likums stāsies spēkā 2021.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekta grozījumi izstrādāti pēc Ekonomikas ministrijas iniciatīvas, lai īstenotu Eiropas Parlamenta un Padomes 2019.gada 20.jūnija Regulas (ES) 2019/1150 par taisnīguma un pārredzamības veicināšanu komerciālajiem lietotājiem paredzētos tiešsaistes starpniecības pakalpojumos (turpmāk – Regula (ES) 2019/1150) prasības. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019. gada 20. jūnijā tika pieņemta Regula (ES) 2019/1150, izveidojot vienotus nosacījumus tiešsaistes starpniecības pakalpojumu sniedzējiem Eiropas Savienībā (turpmāk – ES) un Eiropas Ekonomiskajā zonā. Regulā (ES) 2019/1150 ir noteiktas detalizētas prasības, kādas ir jāievēro tiešsaistes starpniecību platformu pakalpojumu sniedzējiem, piemēram, tiešsaistes starpniecības platformu pakalpojumu sniedzēji nodrošina, ka to platformu lietošanas noteikumi ir viegli pieejami, pārredzami, sagatavoti vienkāršā un saprotamā valodā, tajos tiek izklāstīti galvenie parametri, pēc kuriem nosaka ranžējumu u.c. Tāpat Regulas (ES) 2019/1150 14. pantā ir paredzēts, ka attiecīgajām prasībām atbilstošās biedrības, nodibinājumi vai publiskās iestādes var vērsties ES dalībvalstu tiesās ar prasību pret tiešsaistes starpniecības platformu pakalpojumu sniedzēju, ja tiek konstatēts Regulas prasību pārkāpums. Sarakstu ar šādām iestādēm izveido un publicē Eiropas Komisija (turpmāk – EK) sadarbībā ar ES dalībvalstīm. Prasībām atbilstošās iestādes varēs brīvprātīgi pieteikties Ekonomikas ministrijā, kas būs atbildīga par tālāko sadarbību ar EK, lai iestādes tiktu iekļautas sarakstā.Regula (ES) 2019/1150 uzliek par pienākumu ES dalībvalstīm izstrādāt noteikumus, kuros tiek paredzēti pasākumi, kas piemērojami tās neievērošanas gadījumā. Ņemot vērā, ka šobrīd Latvijā nav tāda tiesiskā regulējuma, kas noteiktu uzraudzību pār tiešsaistes starpniecības platformu pakalpojumu sniedzējiem, kā arī nav regulēts jautājums, kā biedrības un nodibinājumi var iegūt tiesības pārstāvēt komerciālo vai korporatīvo tīmekļvietņu lietotāju tiesvedībā, ir nepieciešams veikt grozījumus Informācijas sabiedrības pakalpojumu likumā (turpmāk – ISPL), tajā nosakot kārtību, kādā biedrības un nodibinājumi var iegūt tiesības pārstāvēt komerciālo vai korporatīvo tīmekļvietņu lietotāju tiesvedībā, kā arī noteikt uzraudzības iestādi un tās tiesības un pienākumus, lai tiktu īstenota no Regulas (ES) 2019/1150 izrietošo saistību izpilde.1. Likumprojekta 1. pants paredz izdarīt grozījumus ISPL **1.panta pirmās daļas 2. punktā**, papildinot, ka informācijas sabiedrības pakalpojumi ietver arī tiešsaistes starpniecības platformu pakalpojumus, kā vienu no starpnieku pakalpojumu veidiem.

Tāpat likumprojekta 1. pants paredz izdarīt grozījumus ISPL **1.panta otrajā daļā,** kura paredz ISPL lietotos terminus papildināt ar terminiem "biedrība" un "nodibinājums", jo Regulā (ES) 2019/1150 ir minēti termini “organizācija” vai “apvienība”, savukārt, Latvijā “organizācijām” vai “apvienībām” tiesiskais statuss ir “biedrība” vai “nodibinājums”. Minētie grozījumi ir nepieciešami, lai veicinātu personu izpratni par atbilstošu terminu lietojumu likumprojektā.Tāpat likumprojekts paredz ISPL lietotos terminus papildināt ar terminiem “komerciālais lietotājs” un “korporatīvo tīmekļvietņu lietotājs”, kuri atbilst Regulas (ES) 2019/1150 lietotajiem terminiem, kā arī ar terminu “tiešsaistes starpniecības platformu pakalpojumu sniedzējs”, kas atbilst Regulas (ES) 2019/1150 lietotajam terminam “tiešsaistes starpniecības pakalpojumu sniedzējs.” Grozījumi ir nepieciešami, lai veicinātu personu izpratni par terminu lietojumu definīcijām, jo ISPL ir norādīts, ka termins “lietotājs” atbilst Elektronisko sakaru likumā lietotajam terminam, savukārt, ISPL grozījumos tiek minēti precīzāki termini – komerciālais lietotājs un korporatīvo tīmekļvietņu lietotājs. 1. Likumprojekta 2. pants paredz izdarīt grozījumus ISPL **2.panta pirmajā daļā** papildinot, ka ISPL mērķis ir arī nodrošināt pārredzamību par tiešsaistes starpniecības platformu pakalpojumu sniedzēju piedāvātajiem līgumattiecību noteikumiem. Grozījumi ir nepieciešami, ņemot vērā, ka ISPL tiek ieviestas tiesību normas, jo ieviešot jaunas normas, kas attiecas uz tiešsaistes starpniecības platformu pakalpojumu sniedzēju uzraudzību, un komerciālo un korporatīvo tīmekļvietņu interešu aizsardzību, maina likuma mērķi.
2. Likumprojekta 3. pants paredz papildināt ISPL ar jaunu **IV1 nodaļu „Komerciālo vai korporatīvo tīmekļvietņu lietotāju interešu pārstāvības reģistra uzturēšana un administrēšana”** ar diviem pantiem – **11.1pantu** un **11.2 pantu**.

ISPL **11.1pantā** tiek noteikti biedrību un nodibinājumu tiesības un pienākumi. ISPL **11.1panta pirmā daļa** paredz iesniedzamo dokumentāciju un kārtību, kādā biedrības un nodibinājumi var iegūt tiesības pārstāvēt komerciālo vai korporatīvo tīmekļvietņu lietotāju tiesvedībā. Šādi grozījumi ir nepieciešami, lai ieviestu Regulas (ES) 2019/1150 14. panta 1. punkta, un 14. panta 5. punkta a) apakšpunkta prasības. Savukārt, ISPL **11.1panta otrā daļā** tiek noteikti gadījumi, ja biedrība vai nodibinājums ir izdarījis izmaiņas tās darbībā, kuru dēļ tā neatbilst vai varētu neatbilst Regulas (ES) 2019/1150 14. panta 3. punktā noteiktajiem nosacījumiem, vai arī biedrība vai nodibinājums vēlas atsaukt savu interesi pārstāvēt komerciālo vai korporatīvo tīmekļvietņu lietotāju tiesvedībā, par to nekavējoties ir jāinformē Ekonomikas ministrija. Minētā norma ir nepieciešama, lai Ekonomikas ministrija varētu informētu EK par izmaiņām paziņoto biedrību un nodibinājumu sarakstā, kas atbilst Regulas (ES) 2019/1150 14. panta 6. punkta prasībām. Ņemot vērā to, ka biedrībām un nodibinājumiem ir tiesības brīvprātīgi izvēlēties, vai tās vēlas pārstāvēt komerciālo vai korporatīvo tīmekļvietņu lietotāju tiesvedībā, ir izstrādāta norma, kas paredz biedrībām vai nodibinājumiem tiesības atteikties pārstāvēt komerciālo vai korporatīvo tīmekļvietņu lietotāju tiesvedībā. ISPL **11.1panta trešajā daļā** tiek paredzēts, ka biedrība vai nodibinājums, dokumentus, kas parakstīti ar drošu elektronisko parakstu un satur laika zīmogu – iesniegumu ar apliecinājumu par atbilstību regulas (ES) 2019/1150 14. panta 3. punkta prasībām, vai veiktās izmaiņas biedrības vai nodibinājuma darbībā, kuru dēļ biedrība vai nodibinājums neatbilst vai var neatbilst regulas (ES) 2019/1150 14. panta 3. punkta prasībām, vai arī atsaukumu pārstāvēt komerciālo vai korporatīvo tīmekļvietņu lietotāju tiesvedībā, iesniedz Ekonomikas ministrijai elektroniski (izmantojot iestādes oficiālo elektronisko adresi, elektroniskā pasta adresi vai valsts pārvaldes pakalpojumu portālu Latvija.lv.). Oficiālās elektroniskās adreses likuma 12. pants paredz, ka oficiālā elektroniskā adrese tiek izmantota kā prioritārais saziņas kanāls, ja tā ir aktivizēta, savukārt valsts iestādei oficiālās elektroniskās adreses izmantošana ir obligāta. Ņemot vēra minēto, oficiālā elektroniskā adrese tiek paredzēta kā primārais saziņas kanāls gadījumā, ja persona ir to aktivizējusi.ISPL **11.2panta pirmā daļa** paredz Ekonomikas ministrijai izskatīt biedrības vai nodibinājuma iesniegto iesniegumu ar apliecinājumu, un izvērtēt vai biedrība vai nodibinājums atbilst Regulas (ES) 2019/1150 14. panta 3. punkta prasībām. Ja biedrība vai nodibinājums atbilst Regulas (ES) 2019/1150 prasībām, Ekonomikas ministrija ziņas par biedrību vai nodibinājumu ieraksta komerciālo vai korporatīvo tīmekļvietņu lietotāju interešu pārstāvības reģistrā. Ekonomikas ministrija ir atbildīga par Regulas (ES) 2019/1150 ieviešanu Latvijā, tāpēc Ekonomikas ministrijai tiek noteikts pienākums izvērtēt biedrību vai nodibinājumu atbilstību Regulas (ES) 2019/1150 14. panta 3. punkta prasībām. ISPL **11.2panta otrā daļa** paredz, ka Ekonomikas ministrija izveido un uztur komerciālo vai korporatīvo tīmekļvietņu lietotāju interešu pārstāvības reģistru (turpmāk – reģistrs) par biedrībām vai nodibinājumiem, kuriem ir tiesības pārstāvēt komerciālo vai korporatīvo tīmekļvietņu lietotājus tiesvedībā, kā arī to, ka Ekonomikas ministrija informē EK par tām biedrībām vai nodibinājumiem, kurām ir tiesības pārstāvēt komerciālo vai korporatīvo tīmekļvietņu lietotāju tiesvedībā. Biedrība vai nodibinājums, kas vēlas pārstāvēt komerciālos vai korporatīvo tīmekļvietņu lietotājus tiesvedībā, iesniedz Ekonomikas ministrijai informāciju ar tās nosaukumu, laiku kad biedrība vai nodibinājums ir ierakstīts biedrību un nodibinājumu reģistrā, biedrības vai nodibinājuma reģistrācijas numuru un juridisko adresi, kā arī apliecinājumu, ka atbilst Regulas (ES) 2019/1150 14. panta 3. punkta d) apakšpunktam.Ņemot vērā, ka Ekonomikas ministrija ir atbildīga par Regulas (ES) 2019/1150 ieviešanu Latvijā, tā arī izvērtē biedrību vai nodibinājumu atbilstību Regulas (ES) 2019/1150 14. panta 3. punkta prasībām. Saistībā ar to Ekonomikas ministrijai tiek uzdots izveidot un uzturēt reģistru, kurā tiktu turētas ziņas par Latvijas biedrībām un nodibinājumiem, kuriem ir tiesības pārstāvēt komerciālo vai korporatīvo tīmekļvietņu lietotāju tiesvedībā. Minēto informāciju par biedrību vai nodibinājumu, Ekonomikas ministrija publicēs reģistrā, kas tiks uzturēts Ekonomikas ministrijas tīmekļvietnē: [www.em.gov.lv](http://www.em.gov.lv). Reģistrā publicētās ziņas būs publiskas. Tiek paredzēts, ka valsts pārvaldes pakalpojumu portālā latvija.lv tiks izveidota pakalpojumu kartīte "Biedrību vai nodibinājumu reģistrācija komerciālo un korporatīvo tīmekļvietņu lietotāju pārstāvībai tiesvedībā reģistrā". Papildus paredzēts, ka biedrība vai nodibinājums nepieciešamo informāciju par biedrības vai nodibinājuma reģistrēšanu reģistrā, ziņu labošanu vai dzēšanu, var iesniegt, izmantojot iestādes oficiālo elektronisko adresi vai elektroniskā pasta adresi.Reģistru ir nepieciešams arī izveidot un uzturēt, lai Latvijas tiesu darbiniekiem būtu iespējams uzzināt aktuālāko informāciju par biedrībām un nodibinājumiem, kuriem ir piešķirtas tiesības pārstāvēt komerciālo vai korporatīvo tīmekļvietņu lietotāju tiesvedībā. 1. Likumprojekta 4. pants paredz papildināt ISPL ar jaunu **VI nodaļu „Tiešsaistes starpniecības platformu pakalpojumu sniedzēju uzraudzība”** ar četriem pantiem – 14., 15., 16., un 17. pantu.

ISPL **14.panta pirmajā daļā** tiek paredzēts, ka to, vai tiešsaistes starpniecības platformu pakalpojumu sniedzēji ir pienācīgi izpildījuši Regulas (ES) 2019/1150 prasības, nodrošinās Patērētāju tiesību aizsardzības centrs (turpmāk – PTAC). ISPL **14. panta otrā daļa** paredz nosacījumus, saskaņā ar kuriem PTAC uzraudzīs tiešsaistes starpniecības platformu pakalpojumu sniedzējus. Likumprojektā ir paredzēts, ka uzraudzība tiks īstenota pēc 1) PTAC iniciatīvas; 2) komerciālā vai korporatīvo tīmekļvietņu lietotāja vai minēto lietotāju kolektīvā iesnieguma vai 3) pamatojoties uz iesniegumu, kuru iesniegusi ES dalībvalstu iestāde, biedrība vai nodibinājums Regulas (ES) 2019/1150 14. panta 6. punkta izpratnē. Grozījumi ir nepieciešami, lai būtu skaidrs, uz kāda pamata PTAC var pieņemt lēmumu par attiecīgā tiešsaistes starpniecības platformu pakalpojuma sniedzēja pārbaudes uzsākšanu, kā arī, lai ieviestu Regulas (ES) 2019/1150 15. panta 1. punkta prasības. ISPL **15.panta pirmā daļa** paredz, ka PTAC ir tiesības pieņemt vienu vai vairākus lēmumus 1) pieprasīt un saņemt visu uzraudzībai nepieciešamo informāciju; 2) uzlikt pienākumu novērst Regulas (ES) 2019/1150 pārkāpumu, kā arī noteikt darbību izpildes termiņu; 3) piemērot soda naudu, gadījumā, ja ir konstatēts Regulas (ES) 2019/1150 pārkāpums. Minētie grozījumi ir nepieciešami, lai PTAC varētu efektīvi īstenot Regulas (ES) 2019/1150 prasību izpildes uzraudzību. Minētie grozījumi ir nepieciešami, lai PTAC varētu efektīvi īstenot Regulas (ES) 2019/1150 prasību izpildes uzraudzību. Atkarībā no pārkāpuma rakstura PTAC tiešsaistes starpniecību platformu pakalpojumu sniedzējiem ir tiesīgs uzlikt pienākumu novērst Regulas (ES) 2019/1150 pārkāpumu, kā arī noteikt darbības izpildes termiņu, gadījumos, kad tiešsaistes starpniecību platformu pakalpojumu sniedzējs iepriekš nav veicis Regulas (ES) 2019/1150 prasību pārkāpumus, pārkāpums nav radījis materiālu zaudējumu komerciālajam vai korporatīvo tīmekļvietņu lietotājam, vai arī, ja materiālais kaitējums ir nodarīts, bet tiešsaistes starpniecību platformu pakalpojumu sniedzējs ir labprātīgi apņēmies atlīdzināt nodarītos zaudējumus u.c. PTAC ir tiesīgs arī piemērot tiešsaistes starpniecību platformu pakalpojumu sniedzējiem soda naudu, ja konstatētais pārkāpums ir būtisks vai ir radījis komerciālajam vai korporatīvo tīmekļvietņu lietotājam materiālus zaudējumus, kas nav atlīdzināti, vai ir konstatēts, ka tiešsaistes starpniecības platformu pakalpojumu sniedzējs atkārtoti ir veicis Regulas (ES) 2019/1150 prasību pārkāpumu u.c. Tāpat PTAC ir tiesīgs piemērot tiešsaistes starpniecību platformu pakalpojumu sniedzējam soda naudu, ja tiešsaistes starpniecības platformu pakalpojumu sniedzējs noteiktajā termiņā nav novērsis Regulas (ES) 2019/1150 prasību pārkāpumu vai ir veicis vairākus būtiskus Regulas (ES) 2019/1150 prasību pārkāpumus vienlaikus. Pirms PTAC lems par piemērotāko lēmumu Regulas (ES) 2019/1150 prasību pārkāpumu novēršanai, PTAC vērtēs tiešsaistes starpniecības platformu pakalpojuma sniedzēja Regulas (ES) 2019/1150 prasību pārkāpuma būtību, raksturu, ilgumu, pārkāpuma smagumu, to vai ir nodarīti materiāli zaudējumi komerciālajam vai korporatīvo tīmekļvietņu lietotājam, vai tiešsaistes starpniecību platformu pakalpojumu sniedzējs sadarbojas ar uzraudzības iestādi, vai pārkāpums novērsts noteiktajos termiņos un citus lietderības apsvērumus. Ir būtiski, lai PTAC viena administratīvā procesa ietvaros būtu iespējams panākt gan to, ka tiešsaistes starpniecību platformu pakalpojumu sniedzējs novērš Regulas (ES) 2019/1150 prasību pārkāpumu, gan arī piemērot soda naudu, kā tas šobrīd ir noteikts citās patērētāju tiesību aizsardzības jomās, piemēram, Reklāmas likumā un Negodīgas komercprakses aizlieguma likumā.ISPL **15.panta otrajā daļā** tiek noteikts termiņš, kādā PTAC ir jāpieņem lēmums par to, vai tiešsaistes starpniecības platformu pakalpojumu sniedzējs ir vai nav pārkāpis Regulas (ES) 2019/1150 prasības. Sešu mēnešu termiņš ir noteikts, lai PTAC būtu iespējams iegūt visu nepieciešamo informāciju lietas būtības noskaidrošanai, kā arī, lai varētu izvērtēt vai ir noticis Regulas (ES) 2019/1150 prasību pārkāpums, kā arī izvērtēt pārkāpuma ilgumu, pārkāpuma radītās sekas u.c. Savukārt, ja kāda no lietā iesaistītajām personām nesniedz PTAC pieprasīto informāciju vai kāda cita iemesla dēļ, kuru rezultātā PTAC nevar noskaidrot lietas būtību un izvērtēt, vai ir noticis Regulas (ES) 2019/1150 prasību pārkāpums, kā arī izvērtēt pārkāpuma ilgumu un pārkāpuma radītās sekas, PTAC ir tiesīgs pagarināt lēmuma pieņemšanas termiņu, kas nav ilgāks par diviem gadiem. Divu gadu termiņš tiktu piemērots situācijās, kad tiešsaistes starpniecības platformu pakalpojumu sniedzējs objektīvu iemeslu dēļ nevar iesniegt PTAC pieprasīto informāciju, vai sniedz to nepilnīgi, tādējādi tiek kavēta lietas būtības noskaidrošana, vai tiešsaistes starpniecības platformu pakalpojumu sniedzējs kavējas ar Regulas (ES) 2019/1150 pārkāpuma novēršanu, pārrobežu strīdu gadījumos, kā arī citādi no izmeklēšanas un pārkāpuma pierādīšanas viedokļa sarežģītās situācijās.ISPL **16.panta pirmā daļa** paredz soda naudas piemērošanu par Regulas (ES) 2019/1150 prasību pārkāpumu līdz 14 000 *euro*. Maksimālais soda naudas apmērs ir noteikts atbilstoši Reklāmas likumam, ņemot vērā, ka pārkāpumi reklāmas jomā un Regulas (ES) 2019/1150 pārkāpumi no uzraudzības un pārkāpumu novēršanas sistēmas viedokļa varētu būt līdzīgi. Ņemot vērā minēto, ir pamats uzskatīt, ka soda naudas apmērs līdz 14 000 *euro* ir iedarbīgs, samērīgs un atturošs. ISPL **16.panta otrā daļa** paredz, ka PTAC, lemjot par soda naudas piemērošanu un tās apmēru, vērtē dažādus apstākļus: 1) pieļautā pārkāpuma raksturu un ilgumu, pārkāpuma radīto ietekmi (zaudējumi komerciālajam lietotājam vai korporatīvo tīmekļvietņu lietotājam), pārkāpuma izdarīšanas apstākļus, pārkāpēja lomu pārkāpumā un pārkāpuma apjomu; 2) vai tiešsaistes starpniecības platformu pakalpojumu sniedzējs līdz lēmuma pieņemšanas dienai ir atlīdzinājis vai sācis atlīdzināt komerciālajam lietotājam vai korporatīvo tīmekļvietņu lietotājam nodarītos zaudējumus; 3) vai pārkāpums pārtraukts pēc tiešsaistes starpniecības platformu pakalpojumu sniedzēja iniciatīvas; 4) vai tiešsaistes starpniecības platformu pakalpojumu sniedzējs izdarījis atkārtotu Regulas (ES) 2019/1150 pārkāpumu pēdējo divu gadu laikā, un tas konstatēts ar PTAC lēmumu; 5) vai tiešsaistes starpniecības platformu pakalpojumu sniedzējs ir kavējis lietas izskatīšanu vai slēpis izdarīto pārkāpumu. ISPL **16.panta trešā daļa** paredz laika periodu, kādā tiešsaistes starpniecības platformu pakalpojumu sniedzējs samaksā tam piemēroto soda naudu.ISPL **16. panta ceturtā daļa** paredz, ka, ja PTAC pieņemtie lēmumi netiek izpildīti labprātīgi, tad PTAC ir tiesīgs piemērot piespiedu naudu vienā reizē ne vairāk kā 2800 *euro*. Maksimālais piespiedu naudas apmērs ir noteikts atbilstoši Reklāmas likumam, jo pārkāpumi reklāmas jomā un Regulas (ES) 2019/1150 pārkāpumi no uzraudzības un pārkāpumu novēršanas sistēmas viedokļa varētu būt līdzīgi. Līdz ar to ir pamats uzskatīt, ka piespiedu nauda minētajā apmērā ir uzskatāma par samērīgu un atbilstošu tam, lai motivētu tiešsaistes starpniecības platformu pakalpojumu sniedzējus izbeigt Regulas (ES) 2019/1150 pārkāpumu. ISPL **16.panta piektā daļa**, atsaucoties uz ISPL 15.panta pirmās daļas 2.punktu, nosaka kārtību, kādā nosakāms piespiedu naudas apmērs.ISPL **16.panta sestā daļa** nosaka, ka piemērotā soda nauda vai piespiedu nauda ir ieskaitāma valsts pamatbudžetā.ISPL **17.pantā** tiek noteikta kārtība kādā ir pārsūdzams PTAC lēmums un, ka lēmuma pārsūdzēšana neaptur tā darbību, izņemot PTAC lēmumu par soda naudu. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija un Patērētāju tiesību aizsardzības centrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecas uz tiešsaistes tirdzniecības platformām un komersantu sniegtajiem pakalpojumiem – tirdzniecību šajās platformās. Šī likumprojekta izpratnē tiešsaistes tirdzniecības platformas **ir** tiešsaistes tirdzniecības vietas, tiešsaistes lietojumprogrammu tirdzniecības vietas un sociālie mediji, kā arī tiešsaistes meklētājprogrammas, neatkarīgi no to reģistrācijas vietas, ciktāl tie sniedz pakalpojumus ES reģistrētiem komerciālajiem lietotājiem (komersantiem), kas savukārt piedāvā preces vai pakalpojumus ES patērētājiem (piemēram, Bolt, City24, Pērkam Kopā, Biļešu Serviss, u.c.). Saskaņā ar Ekonomikas ministrijas rīcībā esošo informāciju Latvija ir ap 80 tiešsaistes tirdzniecības platformas, uz kurām likumprojekts tiks attiecināts.Likumprojekta izpratnē tiešsaistes tirdzniecības platformas **nav** reklamēšana, maksājumu pakalpojumi, meklētājprogrammu optimizācija, t.i., pakalpojumi, kas tieši neiejaucas komersanta un patērētāja attiecībās vai arī starpnieki, kas darbojas tikai starp uzņēmumiem (piemēram, tiešsaistes reklāmas apmaiņas). Likumprojekts neattiecas arī uz tiešsaistes mazumtirgotājiem, piemēram, pārtikas preču veikaliem (piemēram, RIMI, Maxima) (lielveikaliem) un zīmolu mazumtirgotājiem (piemēram, Nike.com), ciktāl šādi tiešsaistes mazumtirgotāji tieši pārdod savus produktus. Likumprojekts attieksies arī uz biedrībām un nodibinājumiem, kas vēlēsies pārstāvēt komerciālo lietotāju tiesā un atbildīs nosacījumiem, lai par tādām kļūtu.Regulējums attieksies uz tirgus uzraudzības iestādi – PTAC. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts pats par sevi neuzliek par pienākumu tiešsaistes starpniecības platformu pakalpojumu sniedzējiem mainīt savus platformas izmantošanas noteikumus un nosacījumus (angl.: *terms and conditions*), kas reglamentē līgumattiecības ar komerciāliem lietotājiem, taču, ievērojot, ka Regula (ES) 2019/1150 ir tieši piemērojama visās ES dalībvalstīs, tiešsaistes starpniecību platformu pakalpojumu sniedzējiem ar 2020. gada 12. jūliju ir jāpārskata tiešsaistes platformu izmantošanas noteikumi un nosacījumi tā, lai tie atbilstu Regulas (ES) 2019/1150 prasībām.Šobrīd nav iespējams precīzi noteikt administratīvā sloga apmēru. |
| 3. | Administratīvo izmaksu monetārs novērtējums | Nav attiecināms  |
| 4. | Atbilstības izmaksu monetārs novērtējums | Šobrīd Latvijā nav tāda tiesiskā regulējuma, kas noteiktu uzraudzību pār tiešsaistes starpniecības platformu pakalpojumu sniedzējiem, jo digitālās jomas regulējums pēc savas būtības ir jauns un līdz ar to nav iespējams precīzi prognozēt, cik sūdzību komerciālie lietotāji vai korporatīvo tīmekļvietņu lietotāji iesniegs par Regulas (ES) 2019/1150 prasību iespējamiem pārkāpumiem. Taču, ņemot vērā arvien pieaugošo e-komercijas attīstību, kā arī EK veiktos aprēķinus[[1]](#footnote-1), kas liecina, ka vairāk kā 50% no visiem mazajiem un vidējiem uzņēmumiem, kas realizē savu produkciju un pakalpojumus ar tiešsaistes starpniecības pakalpojumu starpniecību, ir saskārušies ar problēmām un negodprātīgu uzņēmējdarbības praksi, ir prognozējams, ka sūdzības tiks saņemtas un to apjoms turpmākos gados pieaugs.Piemēram, saskaņā ar 2017. gada PTAC pārskatu sūdzību skaits saistībā ar distances līguma pakalpojumiem ir palielinājies par 94,04%, sasniedzot 486 sūdzības[[2]](#footnote-2). 2018.gadā šādu sūdzību skaits bija 428. Distances līgums ir vienošanās par preces iegādi vai pakalpojuma sniegšanu, kas noslēgta neklātienes apstākļos, izmantojot distances saziņas līdzekļus[[3]](#footnote-3), respektīvi, distances līgums tiek slēgts, kad patērētāji savus pirkumus veic izmantojot tiešsaistes starpniecības platformu pakalpojumu sniedzēju tirdzniecības vietas. Pieaugot patērētāju interesei par e-komerciju, 2019. gadā par distances līgumiem PTAC ir saņemtas 605 sūdzības, kas ir par 177 sūdzībām jeb 27% vairāk kā 2018. gadā. Patērētāju sūdzībās minētais, kā arī PTAC pieņemtie lēmumi patērētāju kolektīvo interešu lietās pret negodīgiem interneta veikaliem norāda uz to, ka daudz interneta veikalu nedarbojas godīgi, kas ļauj secināt par iespējamiem Regulas (ES) 2019/1150 prasību pārkāpumiem[[4]](#footnote-4). Ņemot vērā minēto, nav iespējams veikt objektīvu atbilstības izmaksu monetāru novērtējumu.  |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads  | 2022. gads  | 2023. gads  |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 849 981 | 0 | 2 829 981 | Nav precīzi aprēķināms  | 2 829 981 | Nav precīzi aprēķināms  | Nav precīzi aprēķināms  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 849 981 | 0 | 2 829 981 | Nav precīzi aprēķināms  | 2 829 981 | Nav precīzi aprēķināms  | Nav precīzi aprēķināms  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi** | 2 849 981 | 0 | 2 829 981 | 23 061 | 2 829 981 | 19 338 | 19 338 |
| **2.1. valsts pamatbudžets**26.01.00“Iekšējais tirgus un patērētāju tiesību aizsardzība” | 2 849 981 | 0 | 2 829 981 | 23 061 | 2 829 981 | 19 338 | 19 338 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme** | 0 | 0 | 0 | -23 061 | 0 | -19 338 | -19 338 |
| **3.1. valsts pamatbudžets** | 0 | 0 | 0 | -23 061 | 0 | -19 338 | -19 338 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | -23 061 | X | -19 338 | -19 338 |
| 5.1. valsts pamatbudžets | 0 | -23 061 | -19 338 | -19 338 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizētu ieņēmumu aprēķinu nav iespējams veikt, jo nav prognozējams, vai komerciālie vai korporatīvo tīmekļvietņu lietotāji vispār iesniegs sūdzības par Regulas (ES) 2019/1150 prasību pārkāpumiem, cik daudz to būs un kāda rakstura. Tāpat jāņem vērā, ka tiek īstenots “Konsultē vispirms” princips, kura mērķis ir nevis sodīt, bet nodrošināt, ka uzņēmēji zina un izprot savus pienākumus, un tos godprātīgi pilda. Likumprojekta 4. pants paredz papildināt ISPL ar 16.pantu, kurā tiek noteikts, ka PTAC ir tiesīgs tiešsaistes starpniecības platformu pakalpojumu sniedzējam par Regulas (ES) 2019/1150 pārkāpumu piemērot soda naudu līdz 14 000 *euro*, izvērtējot likumprojektā minētos nosacījumus. Tāpat PTAC ir tiesīgs tiešsaistes starpniecības platformu pakalpojumu sniedzējam par PTAC lēmuma nepildīšanu piemērot piespiedu naudu līdz 2800 *euro*, un minētā soda nauda un piespiedu nauda ir ieskaitāmas valsts pamatbudžetā. Attiecīgi, ir uzskatāms, ka saistībā ar Regulas (ES) 2019/1150 prasību pārkāpumiem piemērotā soda un piespiedu nauda, ir ieņēmums valsts pamatbudžeta izpratnē. Ņemot vērā, ka Latvijā līdz šim nav bijuši normatīvie akti, kas regulētu tiešsaistes starpniecības platformu pakalpojumu sniedzēju darbību, uzraudzību u.c., šobrīd ir pāragri izvērtēt konstatētos Regulas (ES) 2019/1150 prasību pārkāpumus nākotnē.Lai nodrošinātu Regulas (ES) 2019/1150 īstenošanu ir nepieciešams finansējums 2021.gadā 23 061 *euro* apmērā, 2022. un 2023.gadā 19 338 *euro* apmērā. Amata atlīdzība – 12 762,05 *euro* - Atalgojums (½ amata vietas, 26.3 saime, IV līmenis, 11.mēnešalgu grupa): 691 *euro* x 12 mēn. = 8292 *euro*;- 10% piemaksa par papildu darbu, augstu darba kvalitāti u.c. (829,20 *euro*);- 10% vid. gada novērtēšanas prēmija un atvaļinājuma pabalsts (829,20 *euro*); - valsts sociālās apdrošināšanas iemaksas: 24,09% x (8292 *euro* + 829,20 *euro* + 829,20 *euro*) = 2397,05 *euro*;- 5% sociālo garantiju izmaksas (414,60 *euro*);Pakalpojumu apmaksa un materiālais nodrošinājums – 5 548 *euro, t.sk*- telekomunikācijas un pasta pakalpojumi, interneta pieslēgums, Komercreģistrs un citi sakari (76 *euro* x 12 mēn.) = 912 *euro*; -komunālie u.c. uzturēšanas izdevumi 150 *euro* x12=1800 *euro*- biroja tehnikas uzturēšana un apkope – kopētāju kasete 43 *euro*; lāzerprinteru kasete 68 *euro* = 111 *euro*;- kancelejas piederumi (4,5 *euro* x 12 mēn.) = 54 *euro*;- darba krēsls – 245 *euro*;- dokumentu skapis – 356 *euro*;- drēbju pakaramais – 70 *euro*; - darbinieku apmācība, pieredzes apmaiņas braucieni– 2000 *euro*;Kapitālās izmaksas – 4750,67 *euro* - ergonomisks darba galds – 800 *euro*;- portatīvais dators, un portatīvais printeris – 2000 *euro;*- operētājsistēmas, attiecīgo programmatūras licenču iegāde – 700 *euro* gadā;-programmas (attīstoties dažādām tehnoloģijām un izmeklēšanas metodēm, var mainīties):  - TechSmith Camtasia (programma, kas nepieciešama pierādījumu iegūšanai un šīs informācijas apstrādei - ar tās palīdzību pārbaužu veikšanas un pierādījumu nostiprināšanas nolūkos video formātā ieraksta darbības, kas redzamas datora ekrānā) – 251, 67 *euro;* - Maltego (programma, kas nepieciešama pārkāpumu izmeklēšanai - dažādu subjektu un tiešsaistes objektu informācijas meklēšanai) - 999 *euro* gadā 2021. gadam budžeta izdevumi ir plānoti 23 061 *euro* apmērā, taču no 2022. gada izdevumi samazināsies par 3723 *euro*, jo atsevišķas kapitālās izmaksas, piemēram, ergonomiskais darba galds, portatīvais dators, printeris, programma TechSmith Camtasia, un materiālais nodrošinājums - darba krēsls, dokumentu skapis, drēbju pakaramais, ir vienreizējs izdevums. Likumprojekta 112. panta otrā daļā paredzētā komerciālo vai korporatīvo tīmekļvietņu lietotāju interešu pārstāvības reģistra izveide un uzturēšana tiks nodrošināta esošā Ekonomikas ministrijas budžeta ietvaros.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Funkciju nodrošināšanai PTAC nepieciešama 1 amata vieta, nepalielinot kopējo amata vietu skaitu Ekonomikas ministrijas resorā. |
| 8. Cita informācija | 2020.gada 22.septembrī Ministru kabinetā ir atbalstīts informatīvais ziņojums "Par priekšlikumiem valsts budžeta ieņēmumiem un izdevumiem 2021.gadam un ietvaram 2021.–2023.gadam", kurā ir iekļauts Ekonomikas ministrijas fiskāli neitrālais priekšlikums, kas cita starpā nodrošina papildu nepieciešamo finansējumu PTAC kapacitātes stiprināšanai.PTAC nepieciešamais finansējums Regulas (ES) 2019/1150 īstenošanai ir iekļauts likumprojektā “Par valsts budžetu 2021.gadam” un likumprojektā “Par vidēja termiņa budžeta ietvaru 2021., 2022. un 2023.gadam”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar likumprojektā ietverto regulējumu tiek izpildītas Regulas (ES) 2019/1150 prasības, kas stājas spēkā 2020. gada 12. jūlijā.  |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas (ES) 2019/1150 14. panta 3. punkts | Likumprojekta 3. pants | Ieviests pilnībā. | Neparedz stingrākas prasības. |
| Regulas (ES) 2019/1150 14. panta 5. punkts | Likumprojekta 3. pants | Ieviests pilnībā. | Neparedz stingrākas prasības. |
| Regulas (ES) 2019/1150 14. panta 8.punkts | Likumprojekta 3.pants | Ieviests pilnībā. | Neparedz stingrākas prasības. |
| Regulas (ES) 2019/1150 15. panta 1. punkts | Likumprojekta 4. pants | Ieviests pilnībā | Tiek paredzēta rīcības brīvība. |
| Regulas (ES) 2019/1150 15. panta 2. punkts  | Likumprojekta 4. pants | Ieviests pilnībā. | Tiek paredzēta rīcības brīvība. |
| Regulas (ES) 2019/1150 16. pants | Likumprojekta 4. pants | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regulas (ES) 2019/1150 15. panta 1. un 2. punkts nosaka, ka dalībvalstis nodrošina pienācīgu un efektīvu regulas izpildi, kā arī nosaka noteikumus, kuros paredz pasākumus, kas piemērojami tās neievērošanas gadījumā, un nodrošina to īstenošanu. Paredzētiem pasākumiem ir jābūt iedarbīgiem, samērīgiem un atturošiem. Lai īstenotu Regulu (ES) 2019/1150, ir nozīmējama tirgus uzraudzības iestāde, kas, Ekonomikas ministrijas ieskatā, ir PTAC, un nosakāmi pasākumi, kas piemērojami Regulas (ES) 2019/1150 neievērošanas gadījumā. Ņemot vērā, ka vienīgie pasākumi, kas ir iedarbīgi un atturoši, ir sodi, tika vērtēti līdzšinējie spēkā esošie sodi Latvijā par iespējami līdzīgākiem pārkāpumiem. Tā rezultātā likumprojektā tiek ierosināts tiešsaistes starpniecības platformu pakalpojumu sniedzējiem par Regulas (ES) 2019/1150 pārkāpumiem nepiemērot augstāku maksimālo sodu, kāds ir noteikts jau Reklāmas likumā, proti, 14 000 *euro*, kas, Ekonomikas ministrijas un PTAC ieskatā, būs iedarbīgs, samērīgs un atturošs. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 2020. gada 17. jūlijā tika ievietots Ekonomikas ministrijas un Valsts kancelejas tīmekļvietnē. |
| 2. | Sabiedrības līdzdalība projekta izstrādē | Projekts 2020. gada 17. jūlijā tika ievietots apspriešanai:1. Ekonomikas ministrijas tīmekļvietnē

<https://www.em.gov.lv/lv/Ministrija/sabiedribas_lidzdaliba/diskusiju_dokumenti/>1. Valsts kancelejas tīmekļvietnē

<https://www.mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Saņemts priekšlikums no Latvijas Interneta asociācijas, kurā tika norādīts, ka naudas soda un piespiedu naudas soda piemērošanas amplitūda izsakāma atbilstoši Administratīvās atbildības likumā noteiktajām naudas soda vienībām, bet netika ņemts vērā, jo Likumprojekta 16. pantā minētā soda nauda un piespiedu soda nauda ir piemērojamas atbilstoši Administratīvā procesa likuma normām. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes institucionālā struktūra nemainās. Projekts neparedz jaunu valsts institūciju izveidi vai esošu institūciju likvidāciju. Likumprojekts nosaka jaunus pienākumus Ekonomikas ministrijai – reģistrēt tās biedrības vai nodibinājumus, kuras ir ieguvušas tiesības pārstāvēt komerciālos un korporatīvo tīmekļvietņu lietotāju intereses tiesvedībā, kā arī par reģistru un izmaiņām tajā informēt EK. Likumprojekts nosaka jaunas funkcijas PTAC – uzraudzīt, vai tiešsaistes starpniecību platformu pakalpojumu sniedzēji ievēro Regulas (ES) 2019/1150 prasības. Ja tiek konstatēts vai tiek saņemts iesniegums par Regulas (ES) 2019/1150 prasību pārkāpums, PTAC tiek uzdots pārbaudīt informācijas pamatotību. Tāpat PTAC ir jāizskata lietas, kuru pamatā ir saņemts iesniegums no Latvijas komerciāla lietotāja par Regulas (ES) 2019/1150 prasību pārkāpumiem pret tiešsaistes starpniecības platformu pakalpojumu sniedzēju, kurš uzņēmējdarbību veic ārpus Latvijas. Šādi gadījumi no izmeklēšanas sistēmas viedokļa ir īpaši sarežģīti. Lai izpildītu Regulas (ES) 2019/1150 15. panta 1. punktā doto uzdevumu Latvijai nodrošināt pienācīgu un efektīvu regulas izpildi, ir secināts, ka PTAC jaunā uzdevuma izpildei ir nepieciešama 1 amata vieta, kas tiks nodrošināta nepalielinot kopējo amata vietu skaitu Ekonomikas ministrijas resorā.  |
| 3. | Cita informācija | Nav |

Ekonomikas ministrs J. Vitenbergs

Rozentālberga, 67013290

Anna.Rozentalberga@em.gov.lv

v\_sk = 4674

1. <https://ec.europa.eu/newsroom/dae/document.cfm?doc_id=52447> [↑](#footnote-ref-1)
2. http://www.ptac.gov.lv/sites/default/files/ptac\_publiskais\_parskatas\_2017\_majas\_lapa\_0.pdf [↑](#footnote-ref-2)
3. <http://www.ptac.gov.lv/lv/content/par-distances-tirdzniec-bu> [↑](#footnote-ref-3)
4. <http://www.ptac.gov.lv/lv/news/ptac-sodijis-tris-komersantus-par-negodigu-komercpraksi-timeklvietnes> [↑](#footnote-ref-4)